Darina Laščiaková

Darina Laščiaková, rodená Darina Gažová (* 23. november 1931, Tvrdošín) je rozhlasová redaktorka, etnografka, interpretka ľudových piesní. 

 Zo života 
Darina Laščiaková sa narodila 23. novembra 1931 v Tvrdošíne na Orave a po absolvovaní hudobnej vedy a národopisu na Filozofickej fakulte Univerzity Komenského v Bratislave sa popri štúdiu stala členkou LúčniceJubileá 2011 - nocka.sk (krátky životopis). Štúdium ukončila v roku 1956 diplomovou prácou na tému K problematike goralskej hudobnej kultúry na severnej OraveDiplomove_prace_KHV.xls excel. Uplatnenie našla ako redaktorka v niekdajšom Československom rozhlase, kde vytvorila nemalé množstvo relácií, ktoré mapujú tradičnú kultúru slovenského ľudu. Vari najznámejší z jej tvorby je cyklus "Hory, ľudia a pieseň", v ktorom poslucháčom poodkryla život ľudí z horských oblastí Slovenska. Spomienky na tieto cesty za ľudovou piesňou zachytila aj vo svojej publikácii "Život s piesňou", v ktorej si okrem nich zaspomínala aj na svojich drahých, otca, mamku, ale i súrodencov. V neposlednom rade nahrala v rozhlase aj nemalé množstvo ľudových piesní, niekoľko hudobných nosičov a aj verejné koncerty, ktoré absolvovala či už ako sólistka Lúčnice, OĽUNu, alebo iných hudobných telies.

 Ocenenia 
 1975 – zaslúžilá umelkyňa
 1976 – Zlatý erb
 1989 – Zlatý mikrofón
 1996 – Cena Pavla Tonkoviča
 2001 – Krištáľová pyramída
 2001 – Pocta generálneho riaditeľa Národného osvetového centra
 2008 – Laureát ceny Dar roka
 2009 – Krištáľové krídlo za celoživotné dielo
 2012 - Cena Pavla Straussa 
 2013 - Pribinov kríž I. triedy - za mimoriadny prínos do slovenskej kultúry 
 2025 - Mimoriadna Cena Matice slovenskej

 Diskografia 
 1971 Spieva Darina Laščiaková - Opus, LP  Darina Laščiaková – Spieva Darina Laščiaková, discogs.com
 1971 Ej pod Roháčom žijem - LP
 1973 Oravienka - LP
 1973 Tichá noc / Uspávanka – LP
 1974 Svadobné piesne - LP
 1976 Beliže mi, beli - LP
 1977 Kopala studienku - Opus, LP
 1985 Tichučko vám zaspievam - Opus, LP
 1989 Vianoce s Darinou Laščiakovou – Opus, LP, MG, (reedíia na CD - 2005 Opus, Forza)
 199? Betlehemská hviezda - Hanka Hulejová, Darinka Laščiaková, Zmiešaný spevácky zbor Karmína z Ružomberku - Halmex - music HM 1059-2-431, (na albume nie je uvedený rok vydania) Betlehemská hviezda
 2003 Na kamenečku sedela - Slovak Radio records, CD
 2010 Kopala studienku,Tichučko Vám zaspievam - Opus, 2CD, edícia: Opus 100

 Kompilácie 
 1989 Vianočné spevy a koledy, Christmas songs and carols - Opus, LP
 1993 Prekrásne Slovensko, Beautiful Slovakia - Musica 720 022-2, CD - 07. Na kamenečku sedela - Darina Laščiaková a ľudová hudba Štefana Molotu
 2003 Môj vienok zelený - Najkrajšie slovenské svadobné piesne, SĽUK 4 - Forza Music FZ 0047-2-431, SĽUK, CD, 
 2004 Poďme bratia do Betléma - Najkrajšie slovenské vianočné piesne a koledy, SĽUK 7 - Forza Music, SĽUK, CD, 
 2007 20 Naj Retro Vianoce - Opus, Forza Music, CD - 18. Uspávanka

 Rozhlasové relácie 
 Hory, ľudia a pieseň Listujeme v zbierkach ľudových piesní Večery pri ľudovej hudbe Zberatelia ľudových piesní Známi interpreti ľudových piesní Piesne moje, piesne Z mojej domoviny Filmografia 
 1953 Rodná zem
 1964 Balada o Vojtovej   ....Marína (spev)
 1966 Kubo 1977 Zbojník Jurko   ....spev
 1976 Ej, husári   ....spev

 Literatúra 
 Darina Laščiaková: Život s piesňou'', Vydavateľstvo Štúdio humoru a satiry, 2005, ISBN 80 8545 119 0.

 Referencie 

 Externé odkazy 
 Darina Laščiaková: Pieseň sa rodí napoludnie
 TV Lux - Darinka Laščiaková (MEZ 117) relácia Medzi nebom a zemou
 Fdb.cz

Kategória:Slovenské speváčky ľudovej hudby
Kategória:Slovenskí etnografi
Kategória:Slovenskí rozhlasoví redaktori
Kategória:Pracovníci Slovenského rozhlasu
Kategória:Lúčnica
Kategória:Laureáti Pribinovho kríža I. triedy
Kategória:Držitelia Krištáľového krídla
Kategória:Osobnosti z Tvrdošína